ai4bharat/Pralekha huggingface dataset:
पंतप्रधान कार्यालय
शिवशाहीर बाबासाहेब पुरंदरे यांच्या निधनाबद्दल पंतप्रधानांनी शोक व्यक्त केला
नवी दिल्ली 15 नोव्हेंबर 2021
विनोदबुद्धीने परिपूर्ण, विद्वत्ता आणि भारतीय इतिहासाचे समृध्द भांडार असलेले व्यक्तिमत्व असलेल्या शिवशाहीर बाबासाहेब पुरंदरे यांच्या निधनाबद्दल पंतप्रधान नरेंद्र मोदी यांनी तीव्र शोक व्यक्त केला आहे. येणाऱ्या पिढ्यांना छत्रपती शिवाजी महाराज यांच्या कार्याशी जोडल्याबद्दल पुरंदरे यांनी दिलेल्या योगदानाचे त्यांनी स्मरण केले. काही महिन्यांपूर्वी त्यांच्या शतक महोत्सवी वर्ष कार्यक्रमात पुरंदरे यांनी केलेले भाषण देखील पंतप्रधानांनी सर्वांसाठी सामायिक केले.
ट्विट संदेशांमध्ये पंतप्रधान म्हणाले:
“मला या बातमीने झालेले दुःख शब्दातीत आहे. बाबासाहेब पुरंदरे यांच्या निधनाने इतिहास आणि संस्कृतीच्या जगात कधीही भरून न निघणारी पोकळी निर्माण झाली आहे. येणाऱ्या पिढ्यांना छत्रपती शिवाजी महाराज यांच्या कार्याशी जोडल्याबद्दल त्यांचे आपण सदैव ऋणी राहू. त्यांनी केलेले इतर कार्य देखील आपल्या सदैव स्मरणात राहील.
शिवशाहीर बाबासाहेब पुरंदरे हे विनोदबुद्धी, विद्वत्ता आणि भारतीय इतिहासाचे समृध्द भांडार असलेले व्यक्तिमत्व होते. गेल्या अनेक वर्षांच्या काळात त्यांच्याशी जवळून संवाद साधण्याचा सन्मान मला मिळाला. काही महिन्यांपूर्वी त्यांच्या शतक महोत्सवी वर्ष कार्यक्रमात त्यांनी श्रोत्यांशी संवाद साधला होता.
बाबासाहेब पुरंदरे त्यांच्या व्यापक कार्यामुळे सदैव आपल्यात जिवंत राहतील. या दुःखद प्रसंगी मी त्यांचे कुटुंबीय आणि असंख्य चाहत्यांच्या प्रती संवेदना व्यक्त करतो. ओम शांती.”
पंतप्रधान कार्यालय
टोक्यो ऑलिम्पिक 2020मध्ये मुष्टियुद्धात कांस्य पदक जिंकल्याबद्दल पंतप्रधानांनी लव्हलीना बोरगोहेनचे केले अभिनंदन
नवी दिल्ली 04 ऑगस्ट 2021
टोक्यो ऑलिम्पिक2020 मध्ये मुष्टियुद्धात कांस्य पदक जिंकल्याबद्दल पंतप्रधान नरेंद्र मोदी यांनी, लव्हलीना बोरगोहेनचे अभिनंदन केले आहे. तिने स्पर्धेत दाखवलेली चिकाटी आणि निश्चयी वृत्ती कौतुकास्पद आहे असेही त्यांनी म्हटले आहे.
आपल्या ट्वीट संदेशात पंतप्रधान म्हणाले,
“फार उत्तम लढा @Lovlina Borgohain, मुष्टियुद्धाच्या रिंगणातील तिचे यश अनेक भारतीयांसाठी प्रेरणादायी आहे. तिची चिकाटी आणि निश्चयी वृत्ती कौतुकास्पद आहे. कांस्य पदक जिंकल्याबद्दल तिचे अभिनंदन. आगामी काळातील लढ्यांसाठी तिला शुभेच्छा #Tokyo2020
माहिती आणि प्रसारण मंत्रालय
सरकारने खासगी दूरचित्रवाणी वाहिन्यांना ऑनलाइन गेमिंग आणि काल्पनिक खेळांसंदर्भात एएससीआय मार्गदर्शक सूचनांचे पालन करायला सांगितले
अशा सर्व जाहिरातींमध्ये अनिवार्य सावधानतेचा संदेश असणे आवश्यक आहे
नवी दिल्ली/मुंबई 5 डिसेंबर 2020
माहिती आणि प्रसारण मंत्रालयाने एक मार्गदर्शक सूचना जारी केली असून सर्व खाजगी दूरचित्रवाणी प्रसारकांना ऑनलाईन गेमिंग, काल्पनिक खेळांसंदर्भात जाहिरातींसाठी अॅडव्हर्टायझिंग स्टँडर्डस काउन्सिल ऑफ इंडियाने  जारी केलेल्या मार्गदर्शक तत्त्वांचे पालन करण्यास सांगितले आहे. कायद्याद्वारे प्रतिबंधित कोणत्याही उपक्रमाला जाहिरातीत प्रोत्साहन दिले जाऊ नये अशी सूचना मंत्रालयाने केली आहे.
“ऑनलाईन गेमिंग, काल्पनिक खेळ इत्यादीबाबत दूरचित्रवाणीवर मोठ्या संख्येने जाहिराती दिसून येत असल्याचे माहिती आणि प्रसारण मंत्रालयाला आढळून आले आहे. अशा जाहिराती दिशाभूल करणाऱ्या असल्याचे आढळून आले असून त्यात ग्राहकांना त्यासंबंधित आर्थिक आणि इतर धोक्यांची योग्य माहिती दिली जात नाही तसेच केबल टेलिव्हिजन नेटवर्क  कायदा 1995 आणि ग्राहक संरक्षण कायदा, 2019 अंतर्गत निहित जाहिराती संहितेचे काटेकोरपणे पालन केले नसल्याबद्दल चिंता व्यक्त केली जात होती.” असे या मार्गदर्शक सूचनेत म्हटले आहे.
माहिती आणि प्रसारण मंत्रालयाने ग्राहक व्यवहार मंत्रालय, एएससीआय, न्यूज ब्रॉडकास्टर्स असोसिएशन, इंडियन ब्रॉडकास्टिंग फाउंडेशन, ऑल इंडिया गेमिंग फेडरेशन, फेडरेशन ऑफ इंडियन फँटेसी स्पोर्ट्स, आणि ऑनलाईन रम्मी फेडरेशन यांच्या अधिकारी आणि प्रतिनिधींशी सल्लामसलत केल्यानंतर ही सूचना जारी केली आहे.
एएससीआयच्या मार्गदर्शक तत्त्वांमध्ये नमूद केले आहे कि अशा प्रत्येक गेमिंग जाहिरातीमध्ये पुढील डिस्क्लेमर असणे आवश्यक आहे: “या गेममध्ये आर्थिक जोखीम असते आणि ते व्यसन असू शकते. कृपया जबाबदारीने आणि स्वतःच्या जोखमीवर खेळा”. अशा प्रकारचे डिस्क्लेमर जाहिरातीच्या किमान 20% जागेत असायला हवे. मार्गदर्शक तत्वांमध्ये असेही म्हटले आहे की गेमिंग जाहिराती 18 वर्षांपेक्षा कमी वयाच्या मुलांना “प्रत्यक्ष पैसे जिंकण्यासाठी ऑनलाईन गेमिंग” खेळण्यात सहभागी आहेत असे दाखवू शकत नाही किंवा असे गेम खेळू शकतील असे सुचवू शकत नाहीत. ऑनलाइन गेमिंगमध्ये रोजगाराचा पर्याय म्हणून उत्पन्नाची संधी मिळू शकते किंवा असे गेम खेळणारी व्यक्ती इतरांपेक्षा यशस्वी असल्याचे जाहिरातीत दाखवू नये.
1985 मध्ये स्थापन झालेली अॅडव्हर्टायझिंग स्टँडर्ड्स काउन्सिल ऑफ इंडिया ही मुंबई स्थित देशातली जाहिरात उद्योगातील स्वयं-नियामक स्वयंसेवी संस्था आहे. ही संस्था जाहिरातीमध्ये स्वयंनियंत्रणाच्या नियमांचे पालन सुनिश्चित करण्याचा प्रयत्न करते. केबल टेलिव्हिजन नेटवर्क  कायदा 1995 अंतर्गत दूरचित्रवाणी नेटवर्कला एएससीआयने निहित केलेल्या जाहिरात संबंधी नियमांचे पालन करणे बंधनकारक आहे.
S.Tupe/S.Kane/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 202
दूरसंचार आणि माहिती तंत्रज्ञान मंत्रालय
नवीन देशांसाठी आंतरराष्ट्रीय स्पीड पोस्ट सेवा
नवी दिल्ली, 18 सप्टेंबर 2019
टपाल विभागाने बेस्निया आणि हर्जेगोविना ब्राझील, इक्वेडोर, कजाकस्तान, लिथुआनिया आणि उत्तर मेसेंडोनिया या देशांसाठी आंतरराष्ट्रीय स्पीड पोस्ट सेवा सुरू करण्याची घोषणा केली आहे. या सुविधेमुळे या देशांमध्ये राहणाऱ्या लोकांबरोबर संपर्क अधिक मजबूत होतील आणि व्यापारातही वाढ होईल.
B.Gokhale/S.Kane/P.Kor
(Visitor Counter : 87
सांस्कृतिक मंत्रालय
मन की बात कार्यक्रमाचे शंभर भाग पूर्ण होत असल्यानिमित्त केंद्रीय सांस्कृतिक मंत्रालयाने तीन अनोखे उपक्रम हाती घेतले आहेत - संस्कृती सचिव गोविंद मोहन
नवी दिल्ली, 27 एप्रिल 2023
येत्या रविवारी मन की बात कार्यक्रमाचा शंभरावा भाग प्रसारित होणार आहे, त्यानिमित्ताने केंद्रीय संस्कृती मंत्रालयाने तीन अनोखे उपक्रम हाती घेतले आहेत.मन की बात हा वैशिष्ठयपूर्ण कार्यक्रम आणि त्यात स्थान मिळविलेल्या व्यक्तींची कामगिरी साजरी करण्यासाठी मंत्रालयाने हे उपक्रम हाती घेतले आहेत अशी माहिती केंद्रीय संस्कृती सचिव गोविंद मोहन यांनी दिली. नवी दिल्ली येथे आज आयोजित पत्रकार परिषदेत ते प्रसारमाध्यम प्रतिनिधींशी बोलत होते.पंतप्रधान नरेंद्र मोदी यांचा अत्यंत वैशिष्ठयपूर्ण आणि क्रांतिकारी उपक्रम ठरलेल्या मन की बात या कार्यक्रमाचा शंभरावा भाग येत्या 30 एप्रिल 2023 रोजी आकाशवाणीवरुन प्रसारित होणार आहे.
मंत्रालयाच्या उपक्रमांविषयी तपशीलवार माहिती देताना गोविंद मोहन म्हणाले की सांस्कृतिक मंत्रालयाने हा महत्त्वपूर्ण क्षण साजरा करण्यासाठी भारतीय पुरातत्व विभागाच्या स्थळांसह देशभरातील 13 महत्त्वाच्या ठिकाणी अत्याधुनिक प्रोजेक्शन मॅपिंगचा वापर करुन सादरीकरणे केली जाणार आहेत. हा उपक्रम 29 एप्रिल 2023 पासूनच सुरु होणार आहे. प्रत्येक स्मारकाच्या ठिकाणी होणाऱ्या कार्यक्रमात त्या जागेचे ऐतिहासिक तसेच वास्तुकलेसंदर्भातील महत्त्व दाखविणारे कार्यक्रम होतील. तसेच पंतप्रधानांनी मन की बात या कार्यक्रमात चर्चिलेले विविध विषय आणि संकल्पना यांच्या धर्तीवर हे कार्यक्रम एक देश म्हणून भारतात आढळणारे वैविध्य अधोरेखित करणारे असतील.
पुढील 13 महत्त्वाच्या ठिकाणी हे कार्यक्रम सादर होतील - दिल्ली येथील लाल किल्ला, मध्य प्रदेशातील ग्वाल्हेर किल्ला, ओदिशामधील कोणार्क सूर्यमंदिर, तेलंगणाचा गोवळकोंडा किल्ला, तामिळनाडूचा वेल्लोर किल्ला, महाराष्ट्रातील गेटवे ऑफ इंडिया, झारखंडचा नवरत्नगड, उधमपूरचा रामनगर किल्ला, उत्तर प्रदेशातील रेसिडेन्सी इमारत, गुजरातचे मोढेरा सूर्य मंदिर, आसामचे रंग घर, राजस्थानचा चितोडगड किल्ला आणि नवी दिल्ली येथील पंतप्रधान संग्रहालय.
संध्याकाळी 5 वाजता या कार्यक्रमासाठी नागरिकांना प्रवेश दिला जाईल. प्रोजेक्शन मॅपिंग शो प्रादेशिक भाषेत सादर होईल आणि आपल्या देशाचा इतिहास तसेच वारसा यांची विस्तृत माहिती हे या कार्यक्रमाचे प्रमुख आकर्षण असेल. या वेळी, ‘एक भारत, श्रेष्ठ भारत’ या संकल्पनेच्या प्रेरणेसह, स्मारकाचे ऐतिहासिक आणि वास्तुरचनेसंदर्भातील महत्त्व आणि मन की बात कार्यक्रमाची संकल्पना यावर भर दिला जाईल.S.Kakade/S.Chitnis/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 89
शिक्षण मंत्रालय
धर्मेंद्र प्रधान यांनी इंडिया टुडे शिक्षण परिषद 2022 ला संबोधित केले
नवी दिल्ली, 28 जून 2022
केंद्रीय शिक्षण आणि कौशल्य विकास मंत्री धर्मेंद्र प्रधान यांनी आज इंडिया टुडे शिक्षण परिषद 2022 ला संबोधित केले.
उपस्थितांना संबोधित करताना, त्यांनी दर्जेदार आणि परवडणारे शिक्षण उपलब्ध करून देण्यासाठी आणि आपल्या मोठ्या लोकसंख्येला औपचारिक शिक्षण आणि प्रमाणित कौशल्य संरचनेअंतर्गत आणण्यासाठी अभिनव आणि चाकोरीबाहेरच्या पद्धतींचा अवलंब करण्याची गरज व्यक्त केली.
सुगम्यतेबद्दल बोलताना ते म्हणाले की, सर्वांना शिक्षण सहज उपलब्ध करण्यासाठी मजबूत आणि लवचिक यंत्रणा निर्माण करण्याला पंतप्रधान नरेंद्र मोदी यांचे प्राधान्य आहे. राष्ट्रीय शैक्षणिक धोरण 2020 च्या धर्तीवर तंत्रज्ञान-प्रणित दृष्टीकोन आणि डिजिटल विद्यापीठ सारखे उपक्रम सर्वांना दर्जेदार शिक्षण मिळण्यासाठी महत्वपूर्ण ठरतील.
राष्ट्रीय शैक्षणिक धोरणाविषयी बोलताना ते म्हणाले की,या धोरणाने प्रत्येक विद्यार्थ्याच्या अगदी बालवयातील शैक्षणिक गरजा पूर्ण करण्यासाठी आणि एक उत्साही आणि भेदभावरहित ज्ञान समाज निर्माण करण्याची दूरदृष्टी आणि मार्ग आखून दिला आहे. रोजगारक्षमता वाढवण्यासाठी आम्ही शालेय आणि उच्च शिक्षणामध्ये कौशल्य शिक्षण समाविष्ट करण्याचे काम करत आहोत, असे ते पुढे म्हणाले.
रोजगार आणि कौशल्याच्या भवितव्याविषयी ते म्हणाले की, नोकऱ्यांचे स्वरूप बदलत आहे आणि IR 4.0 आपल्या विशाल लोकसंख्येच्या कौशल्य विकासाचे आव्हान आणि संधी आपल्यासमोर सादर करते. आपण कौशल्यामध्ये आमूलाग्र बदल घडवून आणला पाहिजे आणि IR 4.0 चा वापर करण्यासाठी तसेच आपल्या तरुणांना भविष्यासाठी तयार करण्याच्य दृष्टीने ते अधिक महत्त्वाकांक्षी बनवले पाहिजे.
ते म्हणाले की राष्ट्रीय शैक्षणिक धोरण 2020 आपल्या विद्यार्थ्यांना आणि तरुणांना नव्या युगातील कल्पना आणि कौशल्ये असलेले जागतिक नागरिक म्हणून विकसित करण्यासाठी अभ्यासक्रम आखते . तसेच भारताला 21 व्या शतकाची ज्ञान अर्थव्यवस्था बनवण्यासाठी भारतीय भाषांमध्ये शिक्षण घेण्यास प्राधान्य देते.N.Chitale/S.Kane/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 122
पंतप्रधान कार्यालय
डी प्रकाश राव यांच्या निधनाबद्दल पंतप्रधानांकडून शोक व्यक्त
नवी दिल्ली, 13 जानेवारी 2021
डी प्रकाश राव यांच्या निधनाबद्दल पंतप्रधान नरेंद्र मोदी यांनी शोक व्यक्त केला आहे.
“श्री प्रकाश राव यांच्या निधनाचे वृत्त दुःखदायक आहे. त्यांनी केलेले अतुलनीय कार्य पुढेही लोकांना प्रेरणादायी ठरेल. त्यांनी शिक्षणाला सबलीकरणाचे साधन मानले आणि त्यानुसार कार्य केले. काही वर्षांपूर्वी कटक इथे त्यांची भेट घेण्याचा योग आला होता. त्यांचे कुटुंबिय आणि चाहत्यांप्रती मी माझ्या शोकसंवेदना व्यक्त करतो. ओम शांती.” असे पंतप्रधानांनी आपल्या ट्वीटमध्ये म्हटले आहे.
S.Tupe/R.Aghor/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(
उपराष्ट्रपती कार्यालय
स्वदेशी लशीसंदर्भातील परिस्थितीवर उपराष्ट्रपतींची चर्चा
भारत बायोटेकच्या अध्यक्षांनी घेतली उपराष्ट्रपतींची भेट
उपराष्ट्रपतींनी जागतिक दर्जाच्या उत्पादनाच्या दृष्टीने सार्वजनिक- खासगी भागीदारीच्या महत्वावर भर दिला
भारत बायोटेकचे अध्यक्ष आणि व्यवस्थापकीय संचालक डॉक्टर कृष्णा एला आणि सह व्यवस्थापक सुचित्रा एला यांनी आज हैदराबाद येथे उपराष्ट्रपती एम वेंकैय्या नायडू यांची थेट घेतली.
स्वदेशी लशीसंदर्भातील विद्यमान परिस्थिती आणि भारताबरोबरच जगभरात ती उपलब्ध करून देण्याची योजना यासंदर्भात चर्चा झाली. भारत बायोटेकने भारतीय वैद्यकीय संशोधन परिषद  आणि राष्ट्रीय विषाणु विज्ञान संस्था  यांच्या सहकार्याने ही लस तयार केली आहे आणि सध्या निष्क्रिय अवस्थेत असलेली लस भारत बायोटेकच्या BSL-3  बायो-कंटेट सुविधा यामध्ये तयार केली आहे.
पंतप्रधान नरेंद्र मोदी यांनी नुकतीच भारत बायोटेकला भेट देऊन COVAXIN लशीसंदर्भातील परिस्थितीचा आढावा घेतला होता. त्यानंतर विविध देशांच्या 70 राजदूतांनी तसेच उच्चायुक्तांनी जीनोम व्हॅली, हैदराबाद येथील भारत बायोटेक भेट दिली होती.
उपराष्ट्रपतींनी या भेटीत जागतिक दर्जाचे उत्पादन तयार करण्याच्या दृष्टीने सार्वजनिक खासगी भागीदारी चे महत्व अधोरेखित केले आणि आयसीएमआर आणि भारत बायोटेक यांच्यामधील सहयोगाची प्रशंसा केली
संरक्षण मंत्रालय
संरक्षणमंत्री राजनाथ सिंह यांच्या हस्ते एअर फोर्स कमांडर्स परिषदेचे उद्घाटन
नवी दिल्ली, 25 नोव्हेंबर 2019
भारतीय हवाई दलाच्या दुसऱ्या द्वैवार्षिक कमांडर्स परिषदेचे उद्घाटन आज वायुभवन या मुख्यालयात केंद्रीय संरक्षणमंत्री राजनाथ सिंह यांच्या हस्ते झाले.
देशाला भारतीय हवाईदलाचा अभिमान असल्याचे सिंह यांनी यावेळी सांगितले. लष्करी सामग्रीबाबत परदेशी अवलंबित्व कमी करुन आणि देशांतर्गत उत्पादनाला चालना देऊन आपली संरक्षण क्षमता आपण बळकट करत आहोत, असे त्यांनी सांगितले. स्वदेशी आरेखन आणि विकासासाठी आपल्याला नव्या संधींचा लाभ घ्यायला हवे, असे सांगून यासाठी भारतीय हवाई दल करत असलेल्या प्रयत्नांचे त्यांनी कौतुक केले.
भविष्यातल्या आव्हानांवर मात करण्यासाठी व्यूहरचना विकसित करण्यासाठी या परिषदेचा उपयोग करावा, असे आवाहन सिंह यांनी हवाई दलाच्या कमांडर्सना केले.
आज आणि उद्या ही परिषद चालणार असून, परिषदेत संयुक्त मोहिमा, ड्रोनविरोधी मोहिमा, अचूक लक्ष्यभेद, सायबर युद्ध, स्वदेशीकरण, साधनांची खरेदी, प्रशिक्षण याबाबत चर्चा होणार आहे.
G.Chippalkatti/S.Kakade/D.Rane
(Visitor Counter : 59
अर्थ मंत्रालय
2020-21 या वित्तीय वर्षासाठी केंद्र सरकारच्या वित्तीय लेखाजोख्याचा ऑगस्ट महिन्यापर्यंतचा मासिक आढावा
नवी दिल्ली, 30 सप्टेंबर 2020
2020-21 या वित्तीय वर्षासाठी केंद्र सरकारच्या वित्तीय लेखाजोख्याचा ऑगस्ट महिन्यापर्यंतचा मासिक आढावा एकत्रित करण्यात आला असून अहवाल प्रसिद्ध करण्यात आला आहे. याची प्रमुख वैशिष्ट्ये अशी आहेत-
केंद्र सरकारला ऑगस्ट 2020 पर्यंत 3,77,306 कोटी रुपये प्राप्त झाले.
 यामध्ये 2,84,495 कोटी रुपये कर महसूल, 86,147 कोटी बिगर कर महसूल आणि 6,664 कोटी रुपये बिगर कर्ज भांडवली उत्पन्न यांचा समावेश आहे.या 6,664 कोटी रुपयांमध्ये कर्जाची वसुली  आणि निर्गुंतवणूकीतून प्राप्त झालेल्या रुपयांचा समावेश आहे.
या काळापर्यंत केंद्र सरकारने राज्य सरकारांना कराचा हिस्सा या रूपाने 2,17,976 कोटी रुपये हस्तांतरित केले आहेत जे गेल्या वर्षीच्या तुलनेत 37,629 कोटी रुपयानी कमी आहेत.
केंद्र सरकारने 12,47,653 कोटी रुपये खर्च केला असून त्यापैकी 11,13,206 कोटी रुपये महसूल खाते आणि 1,34,447 कोटी रुपये भांडवली खात्यावर करण्यात आला आहे. एकूण महसूल खर्चापैकी 2,37,662 कोटी रुपये व्याज देण्यासाठी आणि 1,30,700 कोटी रुपये महत्वाच्या अनुदानासाठी खर्च करण्यात आले आहेत.
M.Chopade/N.Chitale/ P.Malandkar
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 79
गृह आणि शहरी व्यवहार मंत्रालय
केंद्रीय गृहनिर्माण आणि शहरी व्यवहार मंत्रालय तसेच रेल्वे मंत्रालयाने स्मार्ट प्रकल्पासाठी जायकासोबत केला संयुक्त करार
नवी दिल्ली, 8 मे 2023
गृहनिर्माण आणि शहरी व्यवहार मंत्रालय आणि रेल्वे मंत्रालयाने संयुक्तपणे जपान इंटरनॅशनल को-ऑपरेशन एजन्सी -जायका  सोबत ‘मुंबई-अहमदाबाद शीघ्रगती रेल्वेसह स्थानक क्षेत्र विकास’  साठी सामंजस्य करार केला आहे. स्मार्ट या प्रकल्पांतर्गत मुंबई - अहमदाबाद शीघ्रगती रेल्वेस्थानकांच्या  आसपासचा परिसर विकसित करण्यासाठी प्रवाशांची आणि इतर भागधारकांची सुलभता आणि सुविधा वाढवणे तसेच स्थानकाच्या आसपासच्या अर्थकारणाला चालना देण्यासाठी काम केले जाते. या प्रकल्पामुळे, राज्य सरकार, स्थानिक स्वराज्य संस्था आणि शहर विकास प्राधिकरणे, यांची MAHSR स्थानाकांच्या आसपासच्या परिसराच्या विकासाची क्षमता वाढवणे, हा परिसर विकसित करणे आणि त्याचे व्यवस्थापन करण्याची संस्थात्मक क्षमता वाढू शकेल. हा सामंजस्य करार- चार हाय स्पीड रेल्वे स्थानके- गुजरातमधील साबरमती आणि सूरत तसेच महाराष्ट्रातील ठाणे आणि विरार स्थानक परिसरांचा विकास करण्यासाठी झाला आहे. या मार्गावर एकूण 12 स्थानके आहेत. सूरत, विरार आणि ठाणे ग्रीनफील्ड स्थानके तर साबरमती ब्राऊन फील्ड विकास स्थानक आहे.
गृहनिर्माण आणि शहरी व्यवहार मंत्रालय, गुजरात आणि महाराष्ट्रातील राज्य सरकारे आणि जायका मिळून, स्मार्ट प्रकल्पाच्या अंमलबजावणीसाठी, दिल्ली, अहमदाबाद आणि मुंबईत अनेक चर्चासत्रे तसेच प्रत्यक्ष स्थळांना भेट देण्याचे उपक्रम आयोजित करत आहेत. या मालिकेतील पहिले चर्चासत्र, नवी दिल्लीत निर्माण भवन इथे, आज म्हणजेच 8 मे रोजी आयोजित करण्यात आले होते. या चर्चासत्राला जपान दूतावासाचे अधिकारी, जायका मुख्यालयातील तसेच जायका इंडियाच्या कार्यालयातील अधिकारी, त्यांचे तज्ज्ञ, रेल्वे मंत्रालय, नॅशनल हाय स्पीड रेल कॉर्पोरेशन लिमिटेडचे अधिकारी, गृहनिर्माण आणि शहरी व्यवहार मंत्रालयांचे अधिकारी यांनी चर्चेत भाग घेतला.
या चर्चेमधून, साबरमती, सूरत, विरार आणि ठाणे एचएसआर स्थानकांसाठी स्थानक परिसर विकास योजना तयार करण्यात आणि जपान, भारत आणि इतर देशांमध्ये ट्रान्झिट ओरिएंटेड डेव्हलपमेंट आणि इतर देशांमध्ये अवलंबलेल्या पद्धती आणि त्यांचे अनुभव समाविष्ट असलेले मॉडेल हँडबुक तयार करण्यात मदत मिळू शकेल.
S.Kakade/R.Aghor/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 144
रेल्वे मंत्रालय
पियुष गोयल, डॉ. हर्ष वर्धन, हरसिमरत कौर बादल यांनी सर्बत-दा-भला रेल्वेगाडीला दाखवला हिरवा झेंडा
नवी दिल्ली, 4 ऑक्टोबर 2019
श्री गुरु नानक देवजी यांच्या 550 व्या जयंतीचे औचित्य साधून भारतीय रेल्वेने त्यांना आदरांजली वाहण्यासाठी वर्षभर चालणारे कार्यक्रम हाती घेतले आहेत. सुलतानपूर लोधी या वारसा असलेल्या गावात गुरुनानक देवजी यांना साक्षात्कार झाला. या गावातील स्थानकाचा अत्याधुनिकरण करण्यात येत आहे. यासंदर्भात रेल्वेमंत्री पियुष गोयल, आरोग्य आणि कुटुंब कल्याण मंत्री डॉ. हर्ष वर्धन, अन्नप्रक्रिया उद्योग मंत्री हरसिमरत कौर बादल यांच्या हस्ते नवी दिल्ली-लुधियाना इंटरसिटी एक्सप्रेसचे  लोहियान खास स्थानकापर्यंत विस्तारीकरणाचे उद्घाटन करण्यात आले. या गाडीचे आता सर्बत-दा-भला असे नामकरण करण्यात आले.
या नवीन रेल्वेमुळे गुरू नानक देवजींच्या 550व्या वाढदिवसानिमित्त सुलतानपूर लोधीला भेट देणाऱ्या शीख भाविकांची मोठी सोय होणार आहे, असे पियुष गोयल यांनी सांगितले.
गुरू नानक देवजींनी सुलतानपूर लोधी येथे त्यांच्या आयुष्यातील 14 वर्षे घालवली आणि या शहराकडे जाणाऱ्या रेल्वेगाडीला सर्बत-दा-भला अर्थात सर्वांचे भलं असे नाव देण्यामध्ये गुरू नानकजींच्या शिकवणुकीचे प्रतिबिंब दिसून येते असे हरसिमरत कौर बादल म्हणाल्या.
या नव्या गाडीमुळे दिल्ली आणि सुलतानपूर लोधी थेट जोडले जाणार असल्याचे डॉ. हर्ष वर्धन म्हणाले.
B.Gokhale/J.Patankar/P.Kor
(Visitor Counter : 32
अंतराळ विभाग
खासगी क्षेत्राला आपल्या क्षमता सुधारण्यासाठी इस्रोच्या सुविधा आणि इतर साधनसंपत्तीचा वापर करण्याची परवानगी देणार: डॉ. जितेंद्र सिंह
खासगी क्षेत्राला आपल्या क्षमता सुधारण्यासाठी इस्त्रोच्या सुविधा आणि इतर संपत्तीचा वापर करण्याची परवानगी देण्यात येईल, असे केंद्रीय ईशान्य क्षेत्र विकास , पंतप्रधान कार्यालय, सार्वजनिक तक्रार, निवृत्ती वेतन, अणुऊर्जा आणि अंतराळ राज्य मंत्री  डॉ. जितेंद्र सिंह यांनी सांगितले.
पंतप्रधान नरेंद्र मोदी यांच्या सरकारच्या दुस-या कार्यकाळामध्ये पहिल्या वर्षात अंतराळ तंत्रज्ञान क्षेत्रामध्ये भारताने केलेल्या कामगिरीची माहिती डॉ. सिंह यांनी दिली. यावेळी ते म्हणाले, मोदी सरकारने भारताला आत्मनिर्भर बनविण्यासाठी एक मार्गदर्शी कार्यक्रम तयार केला आहे. यानुसार अंतराळविषयक कार्यक्रमामध्ये खासगी भागीदारीला प्रोत्साहन देण्याची कल्पना मांडण्यात आली आहे. यासंबंधी अर्थमंत्र्यांनीही माहिती आधी दिलेली आहे. त्यामुळे भारतातल्या खासगी क्षेत्राला आता भारताच्या अंतराळ कार्यक्रमाचे सहप्रवासी होता येणार आहे.
उपग्रह, प्रक्षेपण आणि अंतराळ आधारित सेवांमध्ये खासगी कंपन्यांना समान संधी मिळू शकणार आहे. खासगी क्षेत्रांसाठी ग्रहांचा शोध घेणे, बाह्य अंतराळ यात्रा यासारख्या योजना मुक्त करण्यात येणार आहेत.
इस्रोच्यावतीने सुरु करण्यात आलेल्या ‘गगनयान’ या भारताच्या पहिल्या मानवी अंतराळ मोहिमेविषयी ताजी माहिती देताना डॉ. सिंह म्हणाले, अंतराळ यात्रींच्या निवडीचे काम पूर्ण झाले आहे. त्यांच्या प्रशिक्षणाला रशियामध्ये प्रारंभही झाला आहे. परंतु कोविड-19 महामारीच्या उद्रेकामुळे या कामामध्ये काही काळ खंड पडला आहे. मात्र या मोहिमेचा पुढचा टप्पा लवकरच सुरू करण्यात येणार आहे.
या सरकारच्या दुस-या कार्यकाळातल्या पहिल्या वर्षात पंतप्रधान मोदी यांच्या प्रोत्साहनामुळे इस्रोच्यावतीने युवा शालेय विद्यार्थ्यांसाठी एक विशेष ‘यंग सायंटिस्ट प्रोग्रॅम - युविका’ हा कार्यक्रम सुरू करण्यात आला. अंतराळ तंत्रज्ञानांविषयी नवीन पिढीला अगदी मुलभूत ज्ञान मिळावे आणि या क्षेत्राविषयी त्यांच्या मनामध्ये उत्सुकता निर्माण व्हावी, त्यांना अंतराळविषयक काही प्रयोग करण्याची आवड निर्माण व्हावी, यासाठी हा कार्यक्रम सुरू करण्यात आल्याची माहिती डॉ. सिंह यांनी दिली.
कोरोना महामारीच्या काळातही इस्रोचे संशोधक आवश्यक वैद्यकीय सुरक्षा संच आणि इतर उपकरणे तयार करण्याची सर्वोत्कृष्ट पद्धती शोधून काढण्यासाठी प्रयत्नशील आहेत.
पंतप्रधान कार्यालय
भारताचा मुष्टीयोद्धा मोहम्मद हुसेमुद्दिन याने पुरुषांच्या 57 किलो वजनी गटात कांस्य पदक पटकावल्याबद्दल पंतप्रधानांनी केले अभिनंदन
बर्मिंगहॅम येथे सुरू असलेल्या राष्ट्रकुल क्रीडा स्पर्धा 2022 मध्ये पुरुषांच्या मुष्टीयुद्ध स्पर्धेत 57 किलो वजनी गटात कांस्य पदक जिंकल्याबद्दल भारतीय मुष्टियोद्धा मोहम्मद हुसेमुद्दिनचे पंतप्रधान नरेंद्र मोदी यांनी अभिनंदन केले आहे.
पंतप्रधानांनी ट्वीट केले आहे;
"मोहम्मद हुसेमुद्दिन हा अतिशय उत्तम मुष्टियोद्धा आहे, ज्याने अनेक क्रीडा स्पर्धांमध्ये यश मिळवले आहे. विस्मयकारी तंत्र आणि जिगरबाज वृत्ती यामुळे या गुणी खेळाडूने बर्मिंगहॅम येथे पुरुषांच्या 57 किलो वजनी गटात कांस्य पदक पटकावले आहे. त्याबद्दल त्याचे अभिनंदन. त्याला माझ्याकडून उत्तमोत्तम शुभेच्छा. #Cheer4India"
रेल्वे मंत्रालय
कोविड-19 च्या पार्श्वभूमीवर भारतीय रेल्वेकडून सर्व रेल्वे गाड्यांची सेवा 31 मार्च 2020 पर्यंत रद्द
नवी दिल्ली, 22 मार्च 2020
1. कोविड-19 चा प्रसार रोखण्यासाठी सुरू असलेल्या निरंतर प्रयत्नाचा भाग म्हणून, भारतीय रेल्वेने सर्व प्रवासी गाड्यांची सेवा दि. 31 मार्च, 2020 च्या मध्यरात्री 12.00 वाजेपर्यंत रद्द करण्याचा निर्णय घेतला आहे. यामध्ये सर्व प्रकारच्या प्रिमियम गाड्या, मेल-एक्सप्रेस गाड्या, साध्या प्रवासी म्हणजेच पॅसेंजर गाड्या, उपनगरी गाड्या, कोलकाता मेट्रो सेवा, कोकण रेल्वे सेवा इत्यादींचा समावेश आहे. या सर्व गाड्यांची सेवा दि. 31 मार्च, 2020 च्या मध्यरात्री 12.00 वाजेपर्यंत रद्द करण्यात आली आहे. मात्र अगदी किमान पातळीवर उपनगरी गाड्यांची सेवा आणि कोलकाता मेट्रो रेल सेवा दि. 22 मार्च, 2020 च्या मध्यरात्रीपर्यंत म्हणजेच आज मध्यरात्री 12.00 पर्यंत सुरू राहणार आहेत.
2. ज्या रेल्वे गाड्या आज दुपारी 4.00 वाजण्याच्या पूर्वी आपल्या नियोजित स्थानांवरून ठरलेल्या वेळापत्रकानुसार सोडण्यात आल्या आहेत, त्या सर्व गाड्या आपल्या गंतव्य स्थानापर्यंत धावणार आहेत. त्या गाड्यांमधून प्रवास करीत असलेल्या प्रवाशांसाठी आवश्यक त्या सर्व सुविधा पुरवण्यात आल्या आहेत.
3. देशाच्या विविध भागामध्ये जीवनावश्यक वस्तूंचा पुरवठा सुरळीत आणि नियमित रहावा, यासाठी मालगाड्यांची वाहतूक सुरू राहणार आहे.
4. ज्या गाड्या रद्द करण्यात आल्या आहेत, त्या गाड्यांचे आरक्षण केलेल्या सर्व प्रवाशांच्या तिकिटाचे पैसे 21 जून, 2020 पर्यंत रेल्वे खात्याकडून परत देण्यात येणार आहेत. प्रवाशांना कोणत्याही त्रासाविना तिकिटाचा परतावा मिळण्यासाठी आवश्यक ती सुविधा करण्यात येईल.
B.Gokhale/S.Bedekar/P.Kor
(Visitor Counter : 111
ऊर्जा मंत्रालय
"इमारतींमधे शून्य कार्बन संक्रमण व्यवस्था" उभारण्याबाबत 'अंगण 2022' या तीन दिवसांच्या आंतरराष्ट्रीय परिषदेचे आयोजन
‘उर्जा सक्षम इमारतींसाठीचे तंत्रज्ञान’या विषयावर 15 पेक्षा अधिक देश आणि आंतरराष्ट्रीय संघटनांचे तज्ञ करतील चर्चा
नवी दिल्ली, 15 सप्टेंबर 2022
इमारतींमधे शून्य कार्बन उत्सर्जन व्यवस्था" उभारण्याबाबत 'अंगण 2022'  या तीन दिवसांच्या आंतरराष्ट्रीय परिषदेला 14 सप्टेंबर 2022 रोजी सुरुवात झाली. या मालिकेतली ही दुसरी परिषद आहे. ऊर्जा मंत्रालयाचे सचिव आलोक कुमार यांनी परिषदेचे उद्घाटन केले. ऊर्जा मंत्रालयाचे अतिरिक्त सचिव अजय तिवारी देखील आजच्या कार्यक्रमाला उपस्थित होते. भारत-स्विस ऊर्जा सक्षम इमारत प्रकल्पा अंतर्गत  स्विस विकास आणि सहकार्य संस्थेच्या  सहकार्याने ऊर्जा मंत्रालयाच्या ऊर्जा कार्यक्षमता कार्यालयाने  अंगण 2.0 चे आयोजन केले आहे.
या परिषदेत विविध मुद्यांवर चर्चा करण्यासाठी 75 मान्यवर व्याख्याते उपस्थित आहेत. यात 15 हून अधिक देश आणि आंतरराष्ट्रीय संस्थांचे प्रतिनिधी,आंतरराष्ट्रीय सौर आघाडीचे महासंचालक
डॉ. अजय माथूर आदींचा समावेश आहे. इमारतींचे उर्जा सक्षमीकरण आणि इमारतींमधून कार्बन उत्सर्जन कमी करण्याशी संबंधित मुद्द्यांवर, 8 पूर्ण सत्रे आणि 8 संकल्पना आधारित सत्रांमध्ये चर्चा होईल. या परिषदेला आंतरराष्ट्रीय संस्थांचे मान्यवर उपस्थित आहेत.
परवडणाऱ्या आणि पर्यावरणस्नेही निवासी इमारतींसाठी राष्ट्रीय उर्जा सक्षम आराखडा चळवळ  या बीईईच्या पहिल्या पुरस्कार विजेत्यांना आज गौरवण्यात आले. हे पुरस्कार बीईईच्या पर्यावरण स्नेही-निवास संहिता  आणि उर्जा संवर्धन इमारत कोडचे  पालन करणाऱ्या इमारतींच्या प्रारुपाला मान्यता देणे, त्यांना प्रोत्साहन देणे या उद्देशाने सुरु केले आहेत.
जम्मू आणि काश्मीर ते अंदमान आणि निकोबार बेटांपर्यंत देशभरातील प्रकल्पांनी निर्माण  पुरस्कार स्पर्धेत सहभाग घेतला होता. वास्तुविशारद, अभियंते, बांधकाम व्यावसायिक, बांधकाम साहित्य उद्योग, शिक्षक, विद्यार्थी, संशोधक, केंद्र आणि राज्य सरकारचे अधिकारी असे 500 हून अधिक प्रतिनिधी परिषदेला उपस्थित आहेत.
भारताला 2070 पर्यंत शून्य कार्बन उत्सर्जन अर्थात नेट झिरो बनवण्याचे उद्दिष्ट पंतप्रधान नरेंद्र मोदी यांनी ग्लास्गो येथे कॉप 26 मध्ये जाहीर केले. यात लाईफ  आणि पंचामृत या विषयावर नमूद केलेल्या निकोप परिसंस्थेला प्रोत्साहन देणे हा या परिषदेचा उद्देश आहे.
इमारत क्षेत्रात उपयोगी ठरणारी कमी कार्बन उत्सर्जन करणारी उत्पादने, तंत्रज्ञान आणि नवकल्पनांचे प्रदर्शन परिषदेत भरले आहे.
या परिषदेत " कमी कार्बन उत्सर्जन करणाऱ्या बांधकांमांसाठी निधी उभारणी, "निवासी इमारतीमध्ये उष्ण वातावरणात थंडावा आणि कोणत्याही हवामानात टिकून राहू शकेल असे बांधकाम" यासारख्या गंभीर मुद्यांवर चर्चा झाली. परिषदेत "संसाधन कार्यक्षमतेसंदर्भात महिलांचा सहभाग" या विषयावर विशेष सत्रांचे आयोजन करण्यात आले.
R.Aghor /V.Ghode/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 139